Canal Reus

Circ Llunar
2024-02-24 23:00 - 2024-12-21 22:59 (Europe/Madrid)
Diversos espais, Reus

4a edició del Circ Llunar, el cicle d’espectacles de circ que s’allargarà durant tot l’any i que es durà a terme, majoritàriament, a patis de centres educatius de la ciutat.

Programa:

Diumenge 25 de febrer:12:00h | Escola Sant Bernat Calbó: ‘Ësmou’, de Ton Muntané

Diumenge 31 de març:12:00h | Escola Rosa Sensat: ‘Cabvaret femení’, de Gisela, Ariadna i Elna

Diumenge 28 d’abril:12:00h | Escola Pi del Burgar: ‘UOP, Última Oportunidad’, de Cia Derecha Izquierda (+info)

Diumenge 26 de maig:18:00h | Escola Font del Lleó: ‘Tentempié’, de Penélope i Aquiles

Diumenge 16 de juny:19:00h | Escola Pompeu Fabra: ‘Rubenstein’, de Darío Proximity

Divendres 19 de juliol:19:00h | Mercat del Carrilet: ‘Fisgoneo’, de De Tal Palo

Diumenge 22 de setembre:19:00h | Escola Alberich i Casas: ‘Hotel Bucarest’, de Total Circ

Diumenge 20 d’octubre:12:00h | Escola Rubió i Ors: ‘Tal Vez’, de la Cia ARTropodo

Diumenge 24 de novembre:12:00h | Escola La Vitxeta: ‘The show’, de Les Coses Nostres

Dissabte 21 de desembre:20:00h | Teatre Bartrina: ‘Aha Circo’, d’Alas Circo

Preu:

Gratuït

Organitza:

Circ de les Mussaranyes i Ajuntament de Reus

Més informació

Festes dels Barris de Reus
2024-05-24 23:00 - 2024-12-08 22:59
Barris de la ciutat, Reus

Els barris de Reus celebren les seves Festes Majors, amb les que tornaran a omplir els carrers de molta música i gresca.

Programa:

Consulta’n els detalls aquí.

Organitza:

Federació d’Associacions de Veïns de Reus i Ajuntament de Reus

Més informació

Paradigmes
2024-06-13 23:00 - 2024-12-13 22:59
Centre d’art Cal Massó, Reus

Tercera edició del cicle multidisciplinar contemporani i cultural Paradigmes que, en aquesta ocasió, se centra en la figura del pintor reusenc Marià Fortuny, enguany que es commemoren els 150 anys de la seva mort.

Programa:

Del 14 al 25 de juny:Exposició ‘Scrawl’, de Daniel Canogar

Dies 12 i 13 de setembre:‘Retrat de Marià Fortuny o munt de pedres amb guix, llana negra, pinzell i foto’, d’Ivan Forcadell

Dies 3 i 4 d’octubre:‘L’anacoreta (esbós d’una cova)’, d’Arnau Casanoves

Dies 24 i 25 d’octubre:‘Hàbits atàvics’, de Ro Caminal

Dies 28 i 29 de novembre:‘Pinzellades’, de Roger Conesa

Dies 12 i 13 de desembre:‘Unhinged’, de Laia Cucó i Ovidi Álvarez

Organitza:

Regidoria de Cultura i Política Lingüística de l’Ajuntament de Reus

Més informació

Cicle Música Priorat
2024-07-21 23:00 - 2024-12-10 22:59
Ulldemolins i Poboleda

Neix Música Priorat, un nou cicle de concerts que vol apropar la música al públic aportant una visió propera, innovadora, fresca, creativa i de qualitat en cada un dels concerts programats, per tal de donar veu als municipis i al paratge natural.

Més informació

Terrer Priorat
2024-08-30 23:00 - 2024-12-07 22:59
8a edició del Festival: música, vi, arquitectura i paisatge

Diferents poblacions del Priorat

Una nova edició del Festival Terrer Priorat. Un Festival que vol donar a conèixer la comarca combinant la música i un dels productes més característics: el vi. Tot plegat, amb una de les programacions més àmplies i girant al voltant d’una temàtica molt actual: la sequera.

La cartoixa d’Escaladei serà la seu inaugural de la 8a edició del Festival Terrer Priorat.

Alguns dels noms més coneguts de la cartellera d’enguany són ‘Maria del Mar Bonet’, ‘Quico el Célio, el Noi i el Mut de Ferreries’, ‘Maria Jaume’ o ‘Rita Payés’. Noms que són coneguts arreu del país, però el festival també aposta per artistes del territori. Però que en cap cas vol perdre la seva essència: el dels concerts en petit comitè i íntims.

Més informació

Muses Festival
2024-10-11 19:30 - 2024-11-16 19:30
Reus

El Muses Festival neix amb l’objectiu de potenciar i visibilitzar l’escena musical femenina al nostre territori. Aquest festival té un propòsit ben definit: no es tracta només d’un concert aïllat, sinó que aspira a consolidar un cicle de concerts i convertir-se en un referent de la cultura musical creada per dones.

Més informació

FICVI, Festival Internacional de Curtmetratges de Vila-seca
2024-11-07 23:00 - 2024-11-17 22:59
Celler, Vila-seca

9a edició del FICVI, el Festival de Curtmetratges de Vila-seca, on enguany s’han presentat un total de 1.479 curts a la secció competitiva oficial del festival, que inclou treballs cinematogràfics de menys de 30 minuts dels gèneres de ficció, documental i animació, procedents de 56 països dels cinc continents.

Més informació

Encesa de llums Reus
2024-11-28 18:30 - 19:00
Reus

La ciutat està preparada perquè comenci, aquest dijous a la tarda, la Campanya de Nadal 2024, batejada amb el lema “Reus, és Nadal”.

Més informació

La ràdio local, bressol del periodisme
2024-12-03 19:00 - 21:00 | El Círcol, Plaça Prim, 4, Reus, 43201, Spain
Homenatge a la ràdio l’any del seu centenari i sobretot a la ràdio local. Per aquest motiu, Canal Reus i La Xarxa han produït el documental “Freqüència Local, el Gran Bressol”, on diversos professionals de la ràdio expliquen els seus orígens en ràdio municipals i de barri.

Després de la presentació i visualització del documental, l’acte comptarà amb una nodrida representació dels mitjans locals de la ciutat de Reus per reivindicar la importància de la comunicació local, com a servei públic i com a eina per garantir una democràcia més forta.

L’acte serà el pròxim dimarts, 3 de desembre del 2024, a partir de les 19.00 h, a El Círcol de Reus.

Tota la informació aquí

El llac dels cignes
2024-12-11 19:30
Ballet en quatre actes

Teatre Fortuny, Reus

Plena de romanticisme i bellesa, EL LLAC DELS CIGNES és considerada l’obra mestra més espectacular del repertori de dansa clàssica. Un tema de veritable poètica romàntica, on el bé triomfa sobre el mal.

Un elenc d’artistes internacionals compost per nou nacionalitats, donen cos i ànima a aquesta genial i irresistible producció clàssica. Una experiència emocionant i inoblidable.

Comprar entrades

Presentacio de l'Ofici en Viu
2024-12-18 19:00 - 20:30
Canal Reus Docs presenta un documental al voltant del Prosceni Reddis Bartrina. El film, que s’estrenarà aquest diumenge dia 22 de desembre a Canal Reus, està dirigit per Carles Esporrín.

Aquest dimecres, 18 de desembre, a la Fundació Privada Reddis, tindrà lloc la presentació d’aquest audiovisual. Amb la presència del president de la Fundació Privada Reddis, Lluís Colomés; el patró Xavier Filella; el director de l’Ofici en Viu, Carles Esporrín; i el coordinador del cicle Prosceni Reddis Bartrina, el músic Joan Magrané.

II Art Mercat de Nadal
2024-12-19 08:00 - 2024-12-23 20:00
La sala “la Vicaria”, amb la col·laboració del Centre d’Amics de Reus, dels dies 19 /12 al 23/12 acull el II Art Mercat de Nadal.

Associació ARS, cultura i tècnica, segueix amb la línia d’afavorir els artistes del territori. Encoratjats per l’èxit del Mini Print Internacional Reus Fortuny, ara els toca als artistes de casa. Per segon any, aquest Art Mercat de Nadal es planteja per donar l’oportunitat als artistes visuals de Reus i comarca de poder mostrar i vendre les seves obres en un format ‘mercat’.

Plantejat com iniciativa adreçada únicament als artistes, i a un cost nul o molt baix, d’acord amb les seves necessitats i possibilitats. És a dir, facilitar un espai cèntric, amb una promoció adequada i diferenciat dels mercats d’artesans (en general amb un cost d’inscripció elevat), per tal que els pintors, dibuixants, gravadors, etc. puguin tenir oportunitat d’oferir al públic les seves obres i creacions únicament costejant el baix preu de la sala.

Enguany hi haurà vuit parades. Set artistes, per ordre alfabètic: Enric Pons, Enya Abelló, Fèlix Minipimer, Glòria Gotor, Lluís Llop, Pali i Victoria Alba. A la vuitena parada i haurà una selecció dels gravats del Mini Print que ens van quedar en donació.

Rock Bottom a la Rambla de l'Art
2024-12-19 18:30 - 21:00
Projecció especial al Cinema Rambla de l’Art de Cambrils de la nova pel·lícula de Maria Trénor, ROCK BOTTOM. La sessió, que comptarà amb la participació de la productora del film Alba Sotorra, es durà a terme dijous 19 de desembre a les 18:30h al cinema Rambla de l’Art-Cambrils.

INÈDIT: Balaguer i Vayreda dits per Pedrals i Conesa
2024-12-19 19:00 - 20:30
Recital de poesia inèdit a càrrec del poeta i rapsode Josep Pedrals i del músic i actor tarragoní Roger Conesa, que combinen textos de Víctor Balaguer i de Montserrat Vayreda.

Amb motiu del final de l’Any Víctor Balaguer i de l’Any Montserrat Vayreda, els ST de Cultura de Tarragona han programat aquest recital únic i fet a propòsit de l’ocasió de la doble commemoració i que podrem veure per primera, i potser única vegada, als ST de Cultura al carrer Major de Tarragona el dijous 19 de desembre a les 7 del vespre.

La Taula Parada. El Gust per la Història
2024-12-21 12:00 - 14:00, 2024-12-28 12:00 - 14:00
Al Castell d’Escornalbou, Eduard Toda espera, amb la taula parada, els seus convidats per celebrar el dia de Nadal. Mentrestant, ens acompanyarà per les diferents estances tot explicant la seva història.

Més Informació aquí

Nadal amb el Cor
2024-12-21 19:30 - 21:00
Des de la seva fundació l’any 2002, el COR CIUTAT DE REUS ha aconseguit un gran bagatge musical oferint concerts arreu del territori nacional i europeu, gaudint de la música i oferint una gran varietat de repertori coral (música catalana, espirituals, música de cinema, clàssica, etc.) i participant en diverses produccions musicals, tant pròpies del Cor com en col·laboració amb d’altres corals i grups orquestrals (Rèquiem de Fauré).

Els últims anys ha portat a escena espectacles en els que el cor interpreta les cançons amb una posada en escena molt visual (vestuari, escenografia i moviment), amb un fil conductor escènic i acompanyament de grups instrumentals

Màgia i Follia amb la Camerata XXI
2024-12-21 20:00 - 21:30 | Teatre Bartrina, Plaça del Teatre, 1, Tarragona, 43201, Spain
L’Orquestra Camerata XXI ofereix un programa que dibuixa les diferents sonoritats del Nadal, des del misteri i la màgia de la nit, a la disbauxa de les llargues sobretaules i nadales en família.

Des de la nit idílica retratada per Gabriel Fauré en la seva Suite Shylock, calmada i íntima, a tots els matisos de la exaltació humana amb La Follia de Francesco Geminiani. Entremig, un retaule d’escenes nocturnes al Madrid del segle XVIII de la mà de Luigi Boccherini, i un toc de crítica social amb la música de Lully del ballet còmic El Burgès Gentilhome, ironitzant sobre com l’home sempre s’emmiralla en el que no té. Per acabar, un recull de cançons populars i nadales catalanes arranjades per Albert Guinovart, per recordar-nos que al cap i a la fi, la màgia del Nadal pot trobar-se dins de cadascú de nosaltres.

La Taula Parada. El Gust per la Història a la Cartoixa d'Escaladei
2024-12-22 12:00 - 14:00, 2024-12-29 12:00 - 14:00, 2025-01-04 12:00 - 14:00
A la Cartoixa d’Escaladei, la taula parada, al refetor, ens permetrà descobrir com era l’ideal de vida contemplativa, auster i estricte, que regia la vida dels monjos. Una visita guiada que ens conduirà per la quotidianitat de la comunitat de pares i germans. Un viatge a la seva espiritualitat a través de la cuina blanca: com era la seva alimentació, quins preceptes seguien, com s’estructuraven els dejunis per purificar cos i ànima, així com explicar algunes de les seves receptes.

“Poema de Nadal” a la Casa Museu Prat de la Riba

Més informació aquí

Concert de Nadal de l'Orfeó Reusenc
2024-12-25 20:00 - 21:30
Tradicional Concert de Nadal de l’Orfeó Reusenc al teatre de l’entitat. Sota la direcció del mestre Albert Galcerà, hi actuen l’Orfeó Reusenc, la coral infantil Els Somniadors, i l’Encís.

El dia de Nadal, l’Orfeó Reusenc, entitat centenària de Reus, celebra el Concert de Nadal. Un repàs de nadales tradicionals catalanes però també cançons i músiques d’arreu del món. L’Orfeó Reusenc s’acompanya de la resta de cors i corals de la casa per felicitar des del teatre de l’entitat en un dels esdeveniments més tradicionals de la ciutat durant les festes de Nadal.

El Cor Mestral, a Sant Pere
2024-12-28 19:30 - 21:00 | Prioral de Sant Pere, Plaça Sant Pere, Reus, 43201, Spain
El proper 28 de desembre el Cor Mestral oferirà el tradicional concert de Nadal. Serà a la Prioral de Sant Pere, a dos quarts de nou del vespre.

Els Pastorets de l'Orfeó Reusenc
2024-12-29 18:30 - 20:30, 2025-01-04 18:30 - 20:30 | Orfeó Reusenc, Carrer de Sant Llorenç, 14, Reus, Tarragona, 43201, Spain
Tornen els Pastorets de Belluguet i Bieló, els de sempre, els de la casa. Sota la direcció musical d’Albert Galcerà i la direcció escènica de Jordi Mateu.

La Taula Parada. El Gust per la Història
2025-01-04 12:00 - 14:00
Al Castell d’Escornalbou, Eduard Toda espera, amb la taula parada, els seus convidats per celebrar el dia de Nadal. Mentrestant, ens acompanyarà per les diferents estances tot explicant la seva història.

Un conte de Nadal, de Charles Dickens
2025-01-04 19:00 - 21:00 | Sala Santa Llúcia, Raval de Robuster, 34, Reus, 43204, Spain
La companyia de teatre “Se’ns va l’Olla” de Vilaseca, presenta una adaptació de l’obra de Charles Dickens UN CONTE DE NADAL.

Ebenezer Scrooge és un personatge malhumorat, avar, egoista i rondinaire que tracta amb menyspreu i dolents modals al seu fidel emprat Bob Cratchit i al seu alegre nebot Fred. Però quan l’esperit del Nadal passat, present i futur l’arrossega a un viatge durant el qual descobreix veritats que sempre s’ha negat a veure, el cor del vell avar s’il·lumina i s’adona que ha d’actuar immediatament per a contrarestar tants anys d’egoisme i rancor.

Converses d'Interès Local, amb Ezequiel Gort
2025-01-09 19:00 - 20:30 | Centre de Lectura, Carrer Major, 15, Reus, 43201, Spain
L’historiador pronunciarà una conferència al Centre de Lectura que porta per títol ‘La Comuna del Camp’ i que es podrà gaudir a la Sala Emili Argilaga i també a través del canal de Youtube del Centre de Lectura.

Excursions per la serra de Llaberia
2025-01-09 19:00 - 20:30
Projecció a càrrec de Joan Papaseit, a la Sala Rosa Magrané del Centre de Lectura.

Projecció de 'La mitad de Ana' a la Rambla de l'Art-Cambrils
2025-01-09 19:30 - 22:30
La Mitad de Ana és l’òpera prima de Marta Nieto, de la qual també n’és la protagonista. La pel·lícula segueix la història d’Ana, una dona que divideix el seu temps entre el seu treball com a vigilant en un museu i la cura de la seva filla, Son, una nena de vuit anys que comença a explorar la seva identitat de gènere. En un context d’incertesa i desorientació, l’Ana haurà de fer front a aquest nou repte, mentre intenta retrobar-se amb ella mateixa.

Aquest drama, centrat en la maternitat i la identitat, va ser estrenat a competició oficial a la Seminci de Valladolid i és una producció vinculada al curtmetratge Son, també dirigit per Marta Nieto, que ofereix un retrat similar de la identitat de gènere des de la mirada de la mare d’una filla trans.

Després de la projecció, els espectadors podran participar en un col·loqui online amb la directora Marta Nieto gràcies a Proyecto Viridiana, una iniciativa que fomenta el cinema europeu de qualitat, permetent l’estrena de pel·lícules abans que arribin a les sales comercials i oferint col·loquis amb membres de l’equip dels films.
